**. NAPIREND**

**E l ő t e r j e s z t é s**

**Salföld Község Önkormányzata Képviselő-testületének**

**2018. február 19-i nyilvános ülésére**

**Tárgy: Badacsonytomaj Város Önkormányzata Képviselő-testületének a gyermekvédelmi ellátásokról szóló önkormányzati rendelet megalkotásához hozzájárulás.**

**Előterjesztő: Fábián Gusztáv, polgármester**

**Előkészítette: Tóthné Titz Éva jegyzőt helyettesítő aljegyző**

**----------------------------** Jogszabállyal nem ellentétes

Előterjesztő

-----------------------------------

Tóthné Titz Éva jegyzőt helyettesítő aljegyző

**Tisztelt Képviselő-testület!**

Badacsonytomaji Közös Önkormányzati Hivatal Jegyzője tárgyalásra és elfogadásra megküldte a következő előterjesztést:

Az óvodai nevelési feladatok közös ellátásáról szóló Megállapodás (a továbbiakban: Társulási Megállapodás) 8. pontja rögzíti, hogy a Társult önkormányzatok (Ábrahámhegy, Badacsonytomaj, Salföld) megállapodnak abban, hogy a gyermekek védelméről és a gyámügyi igazgatásról szóló 1997. évi XXXI. törvény 29.§ (3) bekezdése értelmében *„Ha önkormányzati társulás gyermekjóléti, gyermekvédelmi ellátást nyújt, akkor a társulási megállapodásban megjelölt székhely szerinti települési önkormányzat - a társulási megállapodásban meghatározottak szerint - a nyújtott ellátásokról, azok igénybevételéről és a fizetendő térítési díjakról rendeletet alkot.”*

**A rendelet tervezetet annak elfogadását megelőzően a Társulásban részt vevő önkormányzatok előzetesen véleményezik**.

A gyermekek védelméről és a gyámügyi igazgatásról szóló 1997. évi XXXI. törvény – a továbbiakban: Gyvt. – 146-151.§-a rendelkezik a személyes gondoskodást nyújtó gyermekjóléti alapellátás keretében biztosított gyermekek napközbeni ellátásáért és gyermekek átmeneti gondozásáért, valamint a személyes gondoskodást nyújtó gyermekvédelmi szakellátás keretében biztosított utógondozói ellátásért fizetendő térítési díj rendszeréről.

A Gyvt. 147.§-a alapján:

*„147. § (1) A fenntartó jogszabályban meghatározottak szerint megállapítja a*[*146. § (1) bekezdése*](https://www.opten.hu/optijus/lawtext/1321#sid1091328)*szerinti ellátások intézményi térítési díját, amely - a gyermekétkeztetés kivételével - a szolgáltatási önköltség és a központi költségvetésről szóló törvényben biztosított támogatás különbözete.*

*(2) A bölcsőde, mini bölcsőde esetében az intézményi térítési díjat külön meg kell határozni a gyermek gondozására, nevelésére, nappali felügyeletére és a vele történő foglalkozásra (a továbbiakban együtt: gondozására), valamint a*[*151. § (3) bekezdésében*](https://www.opten.hu/optijus/lawtext/1321#sid1680384)*foglaltak szerint a gyermekétkeztetésre vonatkozóan.*

*(3) A szolgáltatási önköltséget a tárgyévre tervezett adatok alapján a tárgyév április elsejéig kell megállapítani. A szolgáltatási önköltség év közben egy alkalommal korrigálható, ha azt a tárgyidőszaki folyamatok indokolják.*

*(4) A fenntartó az intézményi térítési díjat az*[*(1) bekezdés*](https://www.opten.hu/optijus/lawtext/1321?tvalid=2017.3.1.&tpara=para29#sid1104128)*szerint kiszámított és külön jogszabály szerint dokumentált térítési díjnál alacsonyabb összegben is meghatározhatja.”*

A Gyvt. 149.§-a alapján:

*„Térítésmentesen kell biztosítani a Biztos Kezdet Gyerekház, a gyermekjóléti szolgálat és a gyermekjóléti központ e törvényben meghatározott szolgáltatásait, amely esetekben intézményi térítési díjat sem kell megállapítani.”*

A Gyvt. 151.§

*„(2)*

*(2a)*

*(2b)*

*(2c)*

*(2d)*

*(2e)*

*(2f)Ha a*[*21/A. § (1)*](https://www.opten.hu/optijus/lawtext/1321?tvalid=2017.3.1.&tpara=para29#sid2634240)*,*[*(4)*](https://www.opten.hu/optijus/lawtext/1321?tvalid=2017.3.1.&tpara=para29#sid2639872)*és*[*(6) bekezdése*](https://www.opten.hu/optijus/lawtext/1321?tvalid=2017.3.1.&tpara=para29#sid2643456)*szerinti gyermekétkeztetést a települési önkormányzat biztosítja, úgy az intézményi térítési díjat a települési önkormányzat állapítja meg.*

*(3) A gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.*

*(3a) Ha a fenntartó vagy a települési önkormányzat a gyermekétkeztetést vásárolt szolgáltatás útján biztosítja, az intézményi térítési díj megállapítása érdekében az étkeztetést biztosító szolgáltató köteles elkülönítetten kimutatni a gyermekétkeztetéssel összefüggésben felmerülő nyersanyagköltséget.*

*(4) A gyermekétkeztetés személyi térítési díját az intézményvezető a*[*(3) bekezdés*](https://www.opten.hu/optijus/lawtext/1321#sid1669120)*szerinti napi összeg általános forgalmi adóval növelt összegének és az igénybe vett étkezések számának, valamint az*[*21/B. §*](https://www.opten.hu/optijus/lawtext/1321#sid2644224)*-ban megjelölt normatív kedvezményeknek a figyelembevételével állapítja meg. Ha a fenntartó kizárólag a bölcsődében, mini bölcsődében nyújtott bölcsődei ellátás keretében biztosított gyermekétkeztetésre állapít meg személyi térítési díjat, a személyi térítési díj meghatározásánál a*[*150. § (1)*](https://www.opten.hu/optijus/lawtext/1321#sid1135872)*-*[*(3) bekezdését*](https://www.opten.hu/optijus/lawtext/1321#sid1669120)*nem kell alkalmazni.*

*(4a) Ha az étkeztetési feladatot települési önkormányzat látja el, a*[*(4) bekezdés*](https://www.opten.hu/optijus/lawtext/1321#sid1680896)*alkalmazásában intézményvezető alatt a települési önkormányzat azon intézményének vezetőjét kell érteni, amely a gyermekétkeztetést biztosítja. Ha a kötelezett a személyi térítési díjat vitatja, illetve annak csökkentését vagy elengedését kéri, a személyi térítési díj összegéről történő értesítés kézhezvételétől számított nyolc napon belül a települési önkormányzathoz fordulhat. Ha a települési önkormányzat intézmény közreműködése nélkül biztosítja a gyermekétkeztetést, a személyi térítési díj megállapítására, annak vitatására, csökkentésére és elengedésére vonatkozó szabályokat rendeletében állapítja meg.*

*(5)*

*(5a)*

*(5b)*

*(6)*

*(7)*

*(8)*

*(9) A gyermek lakóhelye szerint illetékes önkormányzat, illetve - ha a gyermek nem állami fenntartású nevelési-oktatási intézményben részesül étkezésben - a nevelési-oktatási intézmény vezetője - a nem állami fenntartó által megállapított szabályok keretei között - a gyermek egyéni rászorultsága alapján*[*21/B. §*](https://www.opten.hu/optijus/lawtext/1321#sid2644224)*-ban foglaltakon kívül, illetve a*[*21/C. § (1) bekezdés b) pontja*](https://www.opten.hu/optijus/lawtext/1321#sid2661632)*szerinti gyermekek számára további étkeztetési kedvezményt állapíthat meg.*

*(10)*

*(10a) Az*[*(5) bekezdés a) pont*](https://www.opten.hu/optijus/lawtext/1321#sid1681920)*ad) alpontjában meghatározott összeg számításánál - a kérelem benyújtásának időpontjában - közös háztartásban élő családtagként kell figyelembe venni az egy lakásban együtt lakó, ott bejelentett lakóhellyel vagy tartózkodási hellyel rendelkező*

*a) szülőt, a szülő házastársát vagy élettársát,*

*b)*[*(10) bekezdés*](https://www.opten.hu/optijus/lawtext/1321#sid1688576)*szerinti gyermeket,*

*c) az*[*a)*](https://www.opten.hu/optijus/lawtext/1321#sid2552576)*és*[*b) pontba*](https://www.opten.hu/optijus/lawtext/1321#sid2553344)*nem tartozó, a*[*Ptk.*](https://www.opten.hu/optijus/lawtext/219454#sid256)*családjogra irányadó szabályai alapján a szülő vagy házastársa által eltartott rokont.*

*(10b)  A családbafogadó gyám a saját és a gyámsága alatt álló gyermek tekintetében is kérheti az ingyenes vagy kedvezményes étkezésre való jogosultság megállapítását, ha az*[*(5)*](https://www.opten.hu/optijus/lawtext/1321#sid1681408)*vagy*[*(5a) bekezdésben*](https://www.opten.hu/optijus/lawtext/1321?tvalid=2017.3.1.&tpara=para29#sid2549760)*meghatározott feltételek valamelyik gyermek tekintetében fennállnak. Az*[*(5) bekezdés a) pont*](https://www.opten.hu/optijus/lawtext/1321#sid1681920)*ac) alpontja és az*[*(5a) bekezdés b) pontja*](https://www.opten.hu/optijus/lawtext/1321?tvalid=2017.3.1.&tpara=para29#sid2550528)*szerinti esetben a családbafogadó gyám saját gyermekeinek és a gyámsága alatt álló gyermekeknek a számát össze kell adni. A*[*(10a) bekezdés*](https://www.opten.hu/optijus/lawtext/1321?tvalid=2017.3.1.&tpara=para29#sid2552320)*alkalmazásában szülő alatt a családbafogadó gyámot is érteni kell.*

*(11)*

*(12) Gyermekétkeztetés esetén a*[*146.§*](https://www.opten.hu/optijus/lawtext/1321#sid1091328)*-*[*t*](https://www.opten.hu/optijus/lawtext/1321#sid256)*, a*[*147.§ (4) bekezdését*](https://www.opten.hu/optijus/lawtext/1321?tvalid=2017.3.1.&tpara=para29#sid1099520)*, a*[*148.§ (1)*](https://www.opten.hu/optijus/lawtext/1321#sid1107456)*,*[*(4)*](https://www.opten.hu/optijus/lawtext/1321#sid1110272)*,*[*(5)*](https://www.opten.hu/optijus/lawtext/1321#sid1121792)*,*[*(8)*](https://www.opten.hu/optijus/lawtext/1321#sid1127424)*és*[*(9) bekezdését*](https://www.opten.hu/optijus/lawtext/1321#sid1130752)*alkalmazni kell.”*

A fenti jogszabályhelyek előírásaira tekintettel a MENÜ Kft. üzemeltetésben működő konyha élelmezésvezetője kimutatást készített a gyermekek után fizetendő étkezési térítési díjak megállapításához kapcsolódó költségekről.

A javasolt intézményi térítési díjak változása miatt és a jogszabályban meghatározott határidők okán szükséges módosítani Badacsonytomaj Város Önkormányzata Képviselő-testületének e tárgykörben elfogadott önkormányzati rendeletét.

A nyersanyag és egyéb költséget a gyermekétkeztetés esetén a szolgáltató számolja ki, mely az alábbiak szerint alakul és melynek elfogadását kezdeményezte:

|  |  |  |  |  |  |
| --- | --- | --- | --- | --- | --- |
|  | Nyersanyag | Rezsiköltség | Nettó ár (Ft) | Áfa (Ft) | Bruttó ár (Ft) |
| óvodai étkeztetés | 351 | 334 | 685 | 185 | 870 |
| Óvodai étkeztetés speciális táplálkozási igényű gyermek esetén | 387 | 368 | 755 | 204 | 959 |
| Iskolai étkeztetés | 306 | 290 | 596 | 161 | 757 |
| Iskolai étkeztetés speciális táplálkozási igényű gyermek esetén | 342 | 326 | 668 | 180 | 848 |
| Iskolai étkezetés 3x | 457 | 433 | 890 | 240 | 1130 |
| Iskolai étkeztetés 3x  speciális táplálkozási igényű gyermek esetén | 493 | 469 | 962 | 260 | 1222 |

A jogalkotásról szóló 2010. évi CXXX. törvény 17.§-a értelmében, a jogszabály előkészítője előzetes hatásvizsgálat elvégzése során felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a képviselő-testületet tájékoztatni kell. A hatásvizsgálat az előterjesztés mellékleteként csatolásra került.

Az előterjesztés tartalmazza a jogalkotásról szóló 2010. évi CXXX. törvény 18.§-ban foglaltak szerint a rendelettervezet indokolását.

A rendeletelfogadásához a Möt. 50.§ értelmében **minősített többség** szükséges.

Kérem a Tisztelt Képviselő-testületet, hogy az előterjesztést megvitatni, és a határozati javaslatot, mint a Társulásban érintett önkormányzat elfogadni szíveskedjen.

**HATÁROZATI JAVASLAT**

**…/2018.(II.19.) képviselő-testületi határozat**

**Salföld Község Önkormányzatának Képviselő-testülete a jogalkotásról szóló 2010. évi CXXX. törvény 5.§ (1a) bekezdésében biztosított jogkörében eljárva Badacsonytomaj Város Önkormányzata Képviselő-testületének a gyermekvédelmi ellátásokról szóló önkormányzati rendelet megalkotásához hozzájárul.**

**Felelős: Fábián Gusztáv polgármester**

**Határidő: azonnal**

**ELŐZETES HATÁSVIZSGÁLAT**

Badacsonytomaj Város Önkormányzata Képviselő-testületének

…/2018. (.….) önkormányzati rendelete

a gyermekvédelmi ellátásokról szóló

A jogalkotásról szóló 2010. évi CXXX. törvény – a továbbiakban: Jat. – 17. § (1)-(2) bekezdése értelmében

*„A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a Kormány által előterjesztendő törvényjavaslat, illetve kormányrendelet esetén a Kormányt, önkormányzati rendelet esetén a helyi önkormányzat képviselő-testületét tájékoztatni kell. Miniszteri rendelet rendelkezhet úgy, hogy az általa meghatározott esetben a közjogi szervezetszabályozó eszköz előkészítője előzetes hatásvizsgálatot végez.*

*(2) A hatásvizsgálat során vizsgálni kell*

*a)  a tervezett jogszabály valamennyi jelentősnek ítélt hatását, különösen*

*aa) társadalmi, gazdasági, költségvetési hatásait,*

*ab) környezeti és egészségi következményeit,*

*ac) adminisztratív terheket befolyásoló hatásait, valamint*

*b)  a jogszabály megalkotásának szükségességét, a jogalkotás elmaradásának várható következményeit, és*

*c)  a jogszabály alkalmazásához szükséges személyi, szervezeti, tárgyi és pénzügyi feltételeket.”*

A rendelet-tervezet **társadalmi, gazdasági és költségvetési hatásai**: a MENÜ Kft. által jelzett költséghatások és bevétel növekedés.

A rendeletben foglaltak végrehajtásának **környezetre gyakorolt hatása**, **egészségi következménye** környezetre gyakorolt hatása nincs, egészségi következménye, hogy a speciális étkeztetésben részesülő gyermekek glutén és laktózmentes táplálkozása is biztosított.

A rendelet-tervezet **adminisztratív terheket** **befolyásoló hatása**: az adminisztratív terhek nem növekednek.

**A jogszabály megalkotásának szükségessége, a jogalkotás elmaradásának várható következményei**: kötelező felülvizsgálat április 1-jéig.

**A jogszabály alkalmazásához szükséges személyi, szervezeti, tárgyi és pénzügyi feltételek**:

A jogszabály alkalmazásához szükséges személyi, tárgyi, szervezeti, pénzügyi feltételek rendelkezésre állnak

**Indokolás**

Badacsonytomaj Város Önkormányzata Képviselő-testületének

…/2018. (.….) önkormányzati rendelete

a gyermekvédelmi ellátásokról szóló

A Jat. 18.§ (1)-(2) bekezdése rögzíti, hogy „*A jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait.*

*(2) A jogszabály tervezetének indokolásában tájékoztatást kell adni a javasolt szabályozás és az európai uniós jogból eredő kötelezettségek összhangjáról, valamint a*[*20.§*](http://www.opten.hu/loadpage.php?dest=OISZ&twhich=151828&srcid=ol7493#sid54272)*szerinti egyeztetési kötelezettségről.”*

Az előterjesztésben részletezett jogszabályi háttér és a MENÜ Kft., mint szolgáltató megkeresése alapján indokolt a rendelet megalkotása és a korábban hatályban lévő rendelet felülvizsgálata. A térítési díjak meghatározása önkormányzati feladat, a nyersanyag- és rezsi költségek meghatározása a szolgáltató feladata.

**Badacsonytomaj Város Önkormányzata Képviselő-testületének**

**…/2018. (II.…..) önkormányzati rendelete**

**a gyermekvédelmi ellátásokról**

Badacsonytomaj Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29.§ (1)-(2) bekezdésében kapott felhatalmazás alapján,

az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva

Ábrahámhegy Község Önkormányzata Képviselő-testületének és Salföld Község Önkormányzata Képviselő-testületének hozzájárulásával a következőket rendeli el:

1.§ Az önkormányzat a gyermekjóléti szolgáltatást a Tapolca Környéki Önkormányzati Társulás Balaton-felvidéki Szociális, Gyermekjóléti és Háziorvosi Ügyeleti Szolgálatán (8300 Tapolca, Nyárfa utca 2.) keresztül biztosítja.

2.§ A képviselő-testület az óvodai ellátásban és az iskolai napközis ellátást igénybe vevő gyermekek részére a MENÜ Kft. által biztosított étkeztetésért fizetendő térítési díjakat a rendelet 1. melléklete szerint határozza meg.

3.§ (1) Ez a rendelet a kihirdetést követő napon lép hatályba.

(2) A rendelet hatályba lépésével egyidejűleg hatályát veszti Badacsonytomaj Város Önkormányzata Képviselő-testületének a gyermekvédelmi ellátásokról szóló 4/2017.(III.10.) önkormányzati rendelete.

|  |  |
| --- | --- |
| Krisztin N. László sk.  polgármester | Wolf Viktória sk.  jegyző |

Kihirdetési záradék:

A rendelet 2018. február …. napján kihirdetésre került.

|  |  |
| --- | --- |
|  | Wolf Viktória sk.  jegyző |

1. melléklet a …/2018.(II….) önkormányzati rendelethez

Térítési díjak

|  |  |  |
| --- | --- | --- |
| A | | B |
| Megnevezés | | Bekerülési költség/Intézményi térítési díj |
| 1. | óvodás gyermek étkeztetése | 445,- Ft/fő/nap |
| 2. | óvodás gyermek étkeztetése speciális táplálkozási igény szerinti étrend esetén | 490,- Ft/fő/nap |
| 3. | általános iskola napközi otthonos egész napos ellátás | 580,- Ft/fő/nap |
| 4. | általános iskola napközi otthonos egész napos ellátás speciális táplálkozási igény szerinti étrend esetén | 625,- Ft/fő/nap |
| 5. | általános iskolai menza ebéd | 390,- Ft/fő/nap |
| 6. | általános iskolai menza ebéd speciális táplálkozási igény szerinti étrend esetén | 435,- Ft/fő/nap |